Asia Voice Independent Music Awards 2009

Asia Voice Independent Music Awards 2009 (AVIMA 2009) ialah sebuah majlis penganugerahan anjuran Voize.my dari Malaysia yang mengiktiraf sumbangan pemuzik indie terhandal dari 16 buah negara di seluruh benua Asia. Digembar-gemburkan sebagai "majlis penganugerahan muzik indie terbesar di dunia", Majlis AVIMA yang julung kali diadakan ini unik kerana cara penganjuran luar biasa disiarkan dalam bentuk webcast yang memancarkan acara kepada seluruh dunia melalui Internet pada 29 Mac, 2009.
Inisiatif AVIMA sudah dilancarkan pada tahun 2008 seiringan dengan pelancaran Voice Independent Music Awards yang menganjurkan majlis terulungnya pada akhir tahun 2008. Setelah lebih 3,000 artis indie dihubungi untuk dijemput mempertandingkan lagu mereka, para pengadil bertungkus-lumus menilai lebih 1000 buah lagu penyertaan dari merata benua Asia selama seminggu, pihak penganjur AVIMA 2009 mengeluarkan senarai pencalonan 20 kategori pada 25 Februari 2009 yang menyaksikan Malaysia mengungguli bilangan pencalonan, diekori penyertaan-penyertaan dari China, India, Thailand, Singapura, Emiriah Arab Bersatu, Brunei, Hong Kong, Filipina, Vietnam, Korea Selatan, Taiwan, Sri Lanka, Pakistan, Indonesia dan Kazakhstan. Sepanjang bulan Mac, orang ramai boleh mengundi lagu dan artis kegemaran mereka untuk menyumbangkan 30% pemarkahan keseluruhan, sementara 70% lagi ditentukan oleh para juri yang memasuki pusingan kedua pengadilan. Selain itu, terdapat satu majlis pra-anugerah "Thank You For Existing Becoz your music makes each day worth waking up to" pada 20 Mac, diumumkan dua minggu sebelum acara dilangsungkan.
Barisan juri utama AVIMA terdiri daripada Denis Curman (Croatia), Takeshi Ohyashiki (Jepun), Anna Kaster (Amerika Syarikat), Marcel Santiago (Brazil), Cristin Tomeci (Romania/Belgium), Joshua Ninan (Australia), Emanuel Tomeci (Romania/Belgium), Anna Lindgren (Sweden), Seretse Small (Jamaica), Fernando Casale (Argentina) dan Vanessa Moses (Australia).
Acara AVIMA 2009 dilangsungkan pada 29 Mac 2009, dari sebuah tempat yang dirahsiakan, dan disiarkan melalui webcast ke seluruh dunia dari laman web Voize.my. Menarik sekali, penganjuran majlis AVIMA 2009 luar biasa menggabungkan unsur-unsur rancangan realiti The Amazing Race dan pengiraan detik dari siri drama 24. Menurut T. Tevan, pengasas AVIMA, "kami mahu memendamkan keformalan majlis penganugerahan, jadi kami mengatur dua pasukan kembara, menggunakan dua buah kamera yang merakam aksi mereka kejar-mengejar di merata Kuala Lumpur, menerima pembayang dari para selebriti yang mengumumkan nama pemenang sambil cuba menyiapkan tugasan masing-masing dalam masa 60 minit."
Pedoman: Nama-nama pemenang ditebalkan. Tiga kategori genre rock ada tiga pemenang setiap satu.
Anugerah ini disampaikan pada suatu sidang pra-majlis anugerah pada 20 Mac 2009, dihadiahkan kepada artis indie yang paling inovatif dan inventif.
Shaair and Func (India)
Kategori-kategori ini menumpu pada aspek-aspek selain genre.
Anugerah ini adalah untuk lagu-lagu berbentuk jiwang, akustik, atau lunak.
Artis kolej terbaik.
Persembahan gitar terbaik.
Video muzik terbaik.
Lagu "ceria" terbaik.
Lagu "sayu" terbaik.
Lagu terbaik yang menggabungkan pelbagai genre atau menampilakn gaya muzik yang luar biasa.